النقطة الثانية : في بداية كلام السيد كانت – وطبعاً أتفق وياها وأضيف عليها – وهي مسألة المبالغة في المدح أو المبالغة في الوصف بالرقيّ والوعي، بشكل عام الإفراط في هذي المبالغة خلاّنا أتوماتيكياً نتخدّر عند الوصف اللي أنوصفنا به، المبالغة في الوصف بالوعي بما معناه أن المبالغة في الوصف بالوعي خلاّنا خلاص نجمد على درجة الوعي اللي إحنا أنوصفنا فيها وانمدحنا فيها إلى درجة وصلنا فيها إلى إن إحنا مو محتاجين نقرأ وإحنا مو محتاجين نفهم و مو محتاجين نتعلم، ومو محتاجين إن إحنا نتطوّر، ومو محتاجين إن نتوعّى أصلاً، لما قرأت أنا كتاب (لؤلؤة البحرين) للشيخ يوسف البحراني إنصدمت من الواقع اللي كان موجود في البحرين، عدد مو العلماء وإنما عدد المجتهدين اللي كانوا موجودين في البحرين!!